IN nomine Domini Dei,  Saluatoris nostri Iesu Christi, LVDOVICVS diuina ordinante prouidentia Rex. Si enim precibus seruorum Dei, pro sanctæ Dei Ecclesiæ,  eorum vtilitatibus assensum præbemus, regalem proculdubio exercemus dignitatem,  hoc imposterum iure firmissimo mansurum esse volumus. Idcirco nouerit omnium sanctæ Dei Ecclesiæ fidelium  nostrorum, præsentium scilicet ac futurorum industria, quia adierunt nostri Principes, Hugo videlicet Dux Francorum,  alter Hugo Dux Burgundionum, necnon  Letaldus Comes, nostram Regiam serenitatem, deprecantes, quatenus CLVNIACO Monasterio in honore beatorum Apostolorum PETRI  PAVLI consecrato, quasdam res concederemus per regale Præceptum, Ecclesiam videlicet in honore sancti Ioannis dedicatam in suburbio Matisconensi situatam, cum omnibus rebus ad eandem Ecclesiam pertinentibus, villam etiam eius, Hosam, Malorem, Exboscum,  villam Senosanam cum terris, pratis, siluis, aquis maioribus, riuis minoribus, viuariis, stagnis, fossis,  portu de supra iam dicta Hosa,  aliis portis, cum pascuis, exitibus,  regressibus,  omnibus adiacentiis  vniuersis piscariis, quæsitum  inquirendum,  cum Arnulso  vxore sua  filiis  filiabus eorum, seu omnibus seruis  ancillis vel infantibus ad supradictas res aspicientibus, seu alodiis eorum foris  intus vbicumque dispersis, excepto tertio tractu de Hosa, quod pertinet ad S. Vincentium. Sit............ etiam de Dauaiaco cum vxore sua, filiis  filiabus, cum vniuersis alodiis  rebus suis,  omnia quæ in dicto comitatu tenet: quod tam pro amore beatorum Apostolorum PETRI  PAVLI, quam etiam pro statu Regni nostri simul  Principum nostrorū, ac omnium fidelium Christianorum salute voluntarie fecimus, eorumque piæ  deuotæ petitioni libenter annuimus. Præcipientes ergo iubemus, vt deinceps per hanc nostram authoritatem iure firmissimo prædicti Christi testes beatus Petrus  Paulus, vel Abbas eorum, seu Monachi eisdem ipsis Christi Apostolis seruientes teneant atque possideant,  quicquid exinde facere vel iudicare voluerint, libero in omnibus perfruantur arbitrio faciendi quicquid elegerint. Et vt hæc nostra authoritas firmior habeatur,  per futura tempora melius conseruetur, de annulo nostro subteriussimus sigillari. Signum LVDOVICI Regis. [Monogramme] Rorigus Cancellarius ad vicem Acardi recognouit. Actum Capriniaco villa Kal. Iul. anno XI. Regni LVDOVICI Regis, quando etiam Franciam recuperauit.